A fotosintesi evolucionó en a historia evolutiva d'a vida, quan totas as formas de vida d'a Tierra yeran microorganismos y l'atmosfera teneba muito más dioxido de carbonio. Os primers organismos fotosinteticos probablement evolucionoron fa bells 3.500 millons d'anyos, y emplegaban o hidrochén u l'aceto sulfidrico como fuent d'electrons, en cuentas de l'augua.[6] As cianobacterias amaneixioron más entabant, fa bells 3.000 millons d'anyos, e cambeyoron a Tierra ta cutio quan prenzipioron a oxichenar l'atmosfera a partir de fa bells 2.400 millons d'anyos.[7] Ista nueva atmosfera premitió a evolución de vida complexa, como los protistas. Eventualment, fa bells 550 millons d'anyos, un d'istos protistas formó una relación simbiotica con una cianobacteria, creyando lo debantpasato d'as plantas y as algas.[8] Os cloroplastos d'as plantas actuals son os descendients d'istas cianobacterias simbioticas ancestrals.